कर्ज़ (1980 फ़िल्म)
कर्ज़ 1980 में बनी हिन्दी भाषा की रोमांचकारी फ़िल्म है। इसका निर्देशन सुभाष घई ने किया और मुख्य भूमिकाओं में ऋषि कपूर और टीना मुनीम हैं। सिमी गरेवाल की भी महत्त्वपूर्ण सहायक भूमिका है। जारी होने पर फिल्म बहुत सफल रही थी और इसको "ब्लॉकबस्टर" का तमगा दिया गया था। लक्ष्मीकांत-प्यारेलाल द्वारा दिया गया संगीत भी बहुत लोकप्रिय हुआ था और उन्होंने सर्वश्रेष्ठ संगीतकार का फ़िल्मफ़ेयर पुरस्कार जीता था, उनका लगातार चौथा।